† Quoniam rerum gestarum series temporum antiquitate hominumque injuria et.... idcirco ego Humbertus, Deo dispensante, Eduorum episcopus, scripto et sigillo nostro in perpetuum committere curavi, super querelam que existerat inter Castellionis ecclesiam et Calonem de Granceio, de villa que dicitur Calma. Adjudicatum est debere perpetuo manere inter eos compositionem pacis, quam domnus Bernardus, Clarevallis abbas, inter predictam ecclesiam et utrumque Calonis parentem de eadem se fecerat. Ad comprobandum vero quod compositio illa facta fuerit, plene justicie cartam sigillo ejusdem abbatis munitam, que compositionis ipsius seriem in se continet, et confirmationem domini pape Eugenii tertii super eadem refectam, scriptam atque bullatam.... et judicio definitum est ut si quid de jure ecclesie a tempore prefate conpositionis Calo idem pervasisset, ex integro restitueret. Hujus testes sunt: Guillelmus, abbas de Fonteneto; Petrus, abbas de Monasterio Sancti Johannis; et Belo, monachus ejus; Herbertus, abbas de Sancto Sequano; Obertus, abbas de Sancta Marguareta; Prior Sancti Symphoriani; Henricus, archidiaconus; Hermannus de Avalone.